NETFLIX-DOKUMENTTISARJA
OHION VALTATIE 75 80 KILOMETRIÄ MICHIGANIN RAJASTA
Hätäkeskus. Miten voin auttaa?
Olen Deirdre Hancockin piirikunnan ODOTista.
Valtatiellä 75 nurmea leikkaavat työntekijämme -
löysivät oudon makuupussin.
Sen sisällä on jotain sidottua.
Makuupussi löytyi paikasta,
joka on valtatien 75 varrella. Siellä kasvaa mäntyjä.
Nostin pussin maasta ja tajusin, että sen sisällä on jotain painavaa.
Pussin koosta päättelimme, että joku oli pannut siihen koiransa.
Mietimme myös, mitä jos siellä on lapsi.
Päätimme kutsua poliisin. Emme halunneet avata pussia.
Ohion osavaltion poliisi tuli paikalle.
Hän avasi pussin ja katsoi sisälle.
Sitten hän sanoi: "Minun pitää katsoa uudestaan."
"Kyllä. Siellä on jalkaterä."
Pussissa oli ruumiin alaosa.
Jalat olivat kiinni pakaroissa,
mutta kaikki navasta ylöspäin puuttui.
Alaosa oli leikattu irti.
Se, joka tämän teki...
Mitä hän ajatteli leikellessään ruumista palasiksi?
Mitä hänen mielessään liikkui?
Ihmiset pystyvät todella julmiin tekoihin.
WAYNEN PIIRIKUNTA MICHIGAN
Poikani Davidin hautajaiset pidettiin täällä.
Auditorio oli täynnä ihmisiä.
Vapaana oli vain seisomapaikkoja. Väkeä oli seinien vierellä ja käytävillä.
Sen ihmismäärän näkeminen oli pakahduttavaa.
Sen ajatteleminen, että David kosketti niin monia.
Terve. Dave Carter Lavish Habits Unlimitedista tässä.
Haluan saavuttaa tietyt asiat tänään ja huomenna -
sekä viiden ja kymmenen vuoden sisällä. Luotan itseeni.
Kun tavoite on saavutettu, siirryn seuraavaan.
David oli 39-vuotias, kun hänet tapettiin.
Miten menee, poika?
Hän tykkäsi pitää hauskaa, vaikka ottikin asiat vakavissaan.
Hän oli pitkä, komea ja urheilullinen.
David oli paras ystäväni. Soitin hänelle, jos ikinä kaipasin neuvoja.
DAVIDIN SISKO
Hän oli ylpeä kaikesta, mitä teki.
David teki kovasti töitä. Hän työskenteli täysipäiväisesti tehtaassa -
ja pyöritti sivussa omaa vaatemerkkiään nimeltä Lavish Habits Unlimited.
Tutustuimme 9-vuotiaina. David oli paras ystäväni.
Hän oli luotettuni, mutta pidimme välimme aina platonisina.
Meillä oli tietyt rajat.
David halusi aina perheen ja avioliiton.
Hän oli hyvin suoraselkäinen kaveri,
ja kun hänestä tuli isä, se suoraselkäisyys nousi uudelle tasolle.
Davidin elämä pyöri hänen poikansa ympärillä.
Hän oli läsnäoleva isä pojalleen DJ:lle.
Minun ja isäni suhde... Olimme parhaita ystäviä.
Teimme aina jotain yhdessä.
Sidettämme ei vain voinut rikkoa.
DJ:N ÄITI
Tiesin heti, että pidin Davidista. Hän oli hauska ja sai minut nauramaan.
Aloimme tapailla ja pidimme hauskaa yhdessä.
Olin 19-vuotias, ja hän oli juuri täyttänyt 20.
Kun DJ syntyi,
David oli innoissaan.
Hän vilkaisi poikaa ja juoksi käytävälle huutaen: "Minulla on poika!"
Soudimme ja huopasimme suhteessamme vuodesta 2000 vuoteen 2014,
mutta välimme DJ:n yhteishuoltajina pysyivät läheisinä.
TSEMPPIÄ! TAISTELE! VOITA!
Eron jälkeen Davidilla oli paljon naispuolisia ystäviä.
Davidilla piisasi parisuhteita ja tyttöystäviä.
Maaliskuun puolivälissä vuonna 2018 -
näin Davidin seurassa nuoren naisen, jota en ollut tavannut ennen.
David esitteli hänet minulle -
ystävänään Tammyna.
Tammy ja David tunsivat high schoolista -
ja olivat tavanneet uudelleen yhteisen ystävän synttäreillä.
Ystävyys muuttui parisuhteeksi.
Tammy työskenteli terveyskeskuksessa Detroitissa.
Hän oli myös matkatoimistovirkailija ja kaksosten äiti.
Hänen poikansa ja tyttärensä olivat tuolloin 18-vuotiaita.
Tutustuin Tammyyn high schoolissa.
David, Tammy ja minä olimme kaikki samalla vuosiluokalla.
Hän oli high schoolissa hyvin vilkas ja todella hyvä ystävä.
High schoolin jälkeen monien tiet erkaantuivat.
Kuulin maaliskuussa 2018,
että David ja Tammy seurustelivat. Se kummastutti minua hiukan.
Ystävinä halusimme kuitenkin toistemme parasta.
Jos David oli onnellinen, olin onnellinen hänen puolestaan.
David ja Tammy olivat joka päivä yhdessä. Siitä tuli mieleen,
että Tammy taitaa olla se, jonka kanssa isäni menee naimisiin.
David näytti onnelliselta. Uskoin, että heillä oli hauskaa yhdessä -
ja että se puoli vuotta, mitä seurustelua kesti, oli hyvää aikaa.
Tammy oli kuitenkin hyvin omistushaluinen Davidista.
Yritän olla sotkeutumatta liikaa lasteni rakkauselämään.
Mutta kun kokoonnuimme yhteen, Tammy piti Davidia silmällä.
Jos David jutteli jonkun muun kanssa, Tammy tarkkaili häntä.
Aina kun näimme Davidin, näimme myös Tammyn. Hän oli koko ajan lähellä.
En pitänyt Tammysta alun alkaenkaan.
Minua pidettiin hulluna pikkusiskona, joka ei tykkää kenestäkään.
Mietin: "Se voi olla totta, mutten silti pidä Tammysta."
30.9.2018 - DAVID JA TAMMY OVAT TAPAILLEET PUOLI VUOTTA
Syyskuun 30. päivä oli tavallinen sunnuntai.
DJ oli lähdössä isänsä luo illaksi.
Sain tekstiviestin Davidilta:
"Minulla on huono olo. En tiedä, mikä minua vaivaa."
"DJ:n ei kannata tulla tänään."
YRITIN SOITTAA
Tekstasin isälle.
Hän vastasi,
että on tosi kipeänä eikä halua ketään lähelleen.
DJ sanoi, että hänen tarvitsee hakea jotain isänsä luota. "Selvä."
Kun tulin isäni luo, näin Tammyn vievän roskia ulos.
Tervehdin tai jotain. Hän näki minut -
ja juoksi asunnon ovelle. Oikeasti juoksi.
Kun pääsin itse ovelle, se oli lukossa.
Tammy näki minut, joten oletin sen olevan auki.
Minulla oli kuitenkin avain.
Menin sisään, ja Tammy kysyi, mitä asiaa minulla on.
Kysyin, onko hän nähnyt puhelimeni laturia.
"En ole nähnyt sitä."
Huomasin, että makuuhuoneen ovi oli kiinni. Se tuntui oudolta.
Tammy sulki sen jälkeen myös kylppärin oven.
Pidin sitäkin vähän outona.
Sanoin, että voisin käydä moikkaamassa isää, kun kerran olen paikalla.
Tammy vastasi: "Ei hän ole kotona. Hän lähti kävelylle."
Mietin: "Aika kummallista.
Hän on kipeä, ja ulkona on kylmä. Miksi hän lähtisi kävelylle?"
Siinä ei ollut järkeä.
Minulla oli kiire isoäitini luo,
joten lähdin.
Tutustuin Davidiin 19 vuotta sitten.
Työskentelimme yhdessä 10 - 12 tuntia päivässä, ja meistä tuli läheisiä.
Näin Davidin viimeisen kerran torstaina. Meillä oli sunnuntaina töitä,
mutta häntä ei näkynyt.
Se oli vähän epätavallista pyhälisien takia.
Tiistaiaamuna Dave oli ollut jo kolme päivää pois.
Mietin, että jokin on pielessä.
Tiistaina minulle soitettiin. Roger sanoi: "David on jo kolmatta päivää pois töistä.
Voitko käydä katsomassa, onko hän kunnossa?"
Soitin Davidille.
Puhelu meni suoraan vastaajaan. Soitin Davidin tyttöystävälle Tammylle.
Kysyin, onko David kunnossa. "En ole kuullut Davidista sunnuntain jälkeen."
Menin mieheni Derrickin kanssa Davidin asunnolle.
Davidin auto oli parkkipaikalla.
Koputimme ovelle, mutta kukaan ei tullut avaamaan.
Koetin nuppia, ja ovi oli auki.
Aloin hermostua. "Miksi ovi on auki? Hän lukitsee aina asuntonsa oven."
Tiesin siinä vaiheessa, että jokin on vialla.
Soitin isälleni ja DJ:n äidille Samialle.
Tasia sanoi, että Davidin työpaikalta oli soitettu.
"David on työkaverinsa mukaan ollut kolme päivää pois töistä."
Olin ihmeissäni.
Menimme kaikki asuntoon.
Katselin ympärilleni ja mietin, ettei David jättäisi asuntoaan moiseen kuntoon.
"Hän ei ikinä ryttäisi lakanoita kaappiin."
Menimme makuuhuoneeseen,
ja sänky oli petaamatta.
Veljeni oli siisteysintoilija. Hän ei olisi lähtenyt petaamatta sänkyä.
Katsoin sängyn alle -
ja näin valtavan punaisen tahran.
Huomasin myös, että sänky oli siirretty peittämään tahra. Alla oli matto,
johon sängynjalat olivat painaneet jäljet. Niistä näki, että sänkyä oli siirretty.
Vedin päiväpeiton sivuun -
ja näin jotain, mikä näytti -
vereltä.
Näin myös, että patjassa oli reikä.
Kävelin ympäriinsä.
Vaatekaapin oven vasemmassa alakulmassa oli reikä.
Sotilaana tunnistin sen luodinreiäksi. Tajusin, että jokin on pielessä.
Käskin kaikki ulos asunnosta.
Teimme katoamisilmoituksen Melvindalen poliisille.
Etsimme Davidia. Soittelimme sairaaloihin ja ruumishuoneille.
Osavaltion poliisi etsii johtolankoja Outer Driven ja Allen Roadin lähellä.
Melvindalen poliisi eristi asunnon. Paikalla oli kauhakuormaaja,
ja poliisi kävi läpi roska-astioissa olleita roskapusseja.
Me odottelimme samaan aikaan tietoja. Ehkä joku oli löytänyt hänet.
Kirjoitin Facebookiin: "Kertokaa, jos olette nähneet Davidia."
Kun David Carter ei mennyt töihin tällä viikolla, hänen perheensä huolestui.
Poliisi ja Carterin läheiset pyytävät apua kaikilta Carterin tuntevilta...
Nähtyämme tahran ja luodinreiän sinä tiistai-iltana -
soitin Tammylle ja sanoin:
"Kysyn sinulta vielä kerran. Missä veljeni on?"
Hän vastasi: "En tiedä, mistä puhut. Näin Davidin viimeksi sunnuntaina."
Tammy ei vaikuttanut huolestuneelta, vaikka kerroin veljeni olevan kateissa.
Sanoin: "Jos saan tietää -
sinun liittyvän jotenkin siihen, etten löydä veljeäni, seuraa ongelmia."
Tammy oli töissä. Hän eli arkeaan kuin minä tahansa normaalina päivänä.
Hän päivitti somea muutaman kerran.
Hän eli ihan normaalia elämää.
Minusta oli täysin uskomatonta,
että Tammy oli ollut Davidin kanssa lähes joka päivä puolen vuoden ajan,
muttei silti lähtenyt töistä auttaakseen etsinnöissä.
Tammy pysyi poissa. "Olet hänen tyttöystävänsä,
muttet tunnu olevan yhtä huolissasi kuin muut."
LOKAKUUN 1. PÄIVÄ 2018 PÄIVÄÄ ENNEN KATOAMISILMOITUKSEN TEKEMISTÄ
ODOTin työntekijä löysi valtatie 75:n varrelta makuupussin...
Kuolemansyyntutkijan mukaan vainaja joutui henkirikoksen uhriksi.
Jäänteiden uskotaan olleen tienposkessa muutamia päiviä.
Rikostutkijat käyvät läpi katoamisilmoituksia.
ODOTin, eli Ohion liikenneviraston, ruohonleikkaajat -
olivat löytäneet valtatie 75:n pientareelta makuupussin.
KUOLEMANSYYNTUTKIJA
Makuupussin sisällä -
oli leikellyn ruumiin alaosa.
Sain tutkittavakseni vain keskivartalon alaosan ja jalat.
Vaikutti siltä, että kyseinen mies -
oli tummaihoinen.
Lahkeen sisämitta oli 91 senttiä, eli kyseessä oli aika pitkä henkilö.
Ruumiinavauksessa -
vasemman pohkeen yläosasta löytyi tuntomerkinomainen tatuointi.
Tatuoinnissa oli punasilmäinen pitbull. Sellainen on epätavallinen.
Lähetimme kuvan tatuoinnista Michiganin Melvindaleen,
mistä oli kadonnut henkilö.
LOKAKUUN 3. PÄIVÄ 2018
1 PÄIVÄ KATOAMISILMOITUKSEN TEKEMISEN JÄLKEEN
Melvindalen poliisipäällikkö pyysi minua käymään,
koska hänellä oli kysyttävää.
Hän oli hyvin kiinnostunut tietystä tatuoinnista.
Sanoin, että Davidilla oli pitbulltatuointi pohkeessaan.
Kysyin päälliköltä, oliko David löydetty. Hän vastasi, että oli.
ELTON JA DAVID CARTER
Olen sotilas,
joten kuolema on minulle osa elämää.
Se on väistämätön asia.
En vain olisi uskonut, että perheenjäseneni kuolee tällä tavalla.
Se on vaikeaa.
Todella vaikeaa.
Autoin herra Carterin poliisiasemalle. En ikinä unohda sitä.
Tunteet myllersivät.
Ajoin takaisin poliisiasemalta.
En halunnut nähdä Tasian kasvoja.
Mieheni ajoi pihaan, ja näin saman tien hänen kasvoistaan...
Näin uutiset hänen kasvoistaan.
Hän halasi minua ja sanoi: "Kulta, David on menehtynyt."
Olin sanaton. Se oli kuin isku palleaan.
Kannoin eniten huolta Davidin äidistä.
Kaikki muu, mitä olen tehnyt ja kokenut, oli pientä sen rinnalla,
kun jouduin kertomaan hänelle, että vainaja oli poikamme.
Hän murtui täysin.
Hän näytti siltä kuin olisi lyyhistynyt kasaan.
En voinut tehdä muuta -
kuin syleillä häntä.
Siinä kaikki.
Kysyin sedältäni, mitä tapahtui. Hän ei suostunut ensin kertomaan.
"Mitä tapahtui? Sinun täytyy kertoa. Kyse on kuitenkin isästäni."
Hän sanoi, että isä oli löytynyt,
mutta hänen ruumiinsa oli paloiteltu.
Kävelin vain pois. En halunnut nähdä ketään.
Istuin auton vieressä nurmikolla. Olin kumarassa -
ja itkin vihaani ja suruani.
Olin ihaillut isääni syntymästäni asti.
Oloni ei ole koskaan ollut niin turta.
Ystävänä ja siskona -
halusin selvittää asian.
Kuka tämän oli tehnyt?
Epäilin eniten Tammya, koska hän oli viimeinen, joka näki Davidin.
Mietin: "Hyvä on.
Tammy on avain. Hän tietää, mitä tapahtui."
Muutamaa viikkoa ennen murhaa -
David pyysi naispuolista serkkuani elokuviin.
He menivät elokuviin serkkuni autolla.
Kun he palasivat Davidin asunnolle, Davidin auton renkaat oli viillelty.
David oli ihmeissään.
Uskon hänen tienneen, että Tammy oli tehnyt sen.
Tammy oli viillellyt renkaat,
koska oli vihainen siitä, että David vei elokuviin serkkuni eikä häntä.
Kuka tekee moista?
Kyse oli vihaisen naisen käytöksestä. Mietin, että hän on juuri sitä tyyppiä.
Mustasukkainen ja itsekäs ihminen -
voi tehdä ihan mitä tahansa.
28.9.2018 - KOLME PÄIVÄÄ ENNEN RUUMIIN LÖYTYMISTÄ
Davidin katoamista edeltävänä perjantaina koko perhe oli DJ:n jalkapallo-ottelussa.
Näin Davidin silloin viimeisen kerran.
Hänen siskonsa ja poikansa näkivät hänet silloin viimeisen kerran.
David ja Tammy olivat jo pelissä, kun saavuin sinne mieheni kanssa.
David katseli peliä.
Hyvä taklaus.
David naureskeli ja vitsaili kanssamme samalla kun kannusti pelaajia.
Heittelimme popcornia ja pidimme hauskaa.
David ja Tammy olivat tulleet yhdessä peliin, mutta istuivat eri paikoissa.
Kysyin veljeltäni, onko heillä kaikki hyvin.
Hän vastasi: "Kyllä kaikki järjestyy."
Arvelin heidän riidelleen. He eivät puhuneet toisilleen.
Katselin ympärilleni katsomossa,
ja Tammy tuijotti minua. Hän katsoi minua suoraan kasvoihin.
Ja...
Tuntui kuin olisin nähnyt paholaisen. Muistan sen ilmeen vielä tänä päivänäkin.
Uskon, että veljeni David lopetti suhteen Tammyn kanssa.
Mitä pelin jälkeen tapahtuikaan, se oli viimeinen pisara Davidille.
Hän päätti, ettei kestä enää, eikä Tammy hyväksynyt päätöstä.
Hän oli mustasukkainen Davidista kaikille.
Minulle, Davidin pojalle, vanhemmillemme...
Aivan kaikille, joihin David piti yhteyttä.
En silti olisi uskonut hänen kyenneen murhaan.
En koskaan.
David yritti miettiä, miten lähteä.
Suhteesta vetäytyminen vei aikaa, koska Tammy oli niin omistushaluinen.
Hän tiesi, että David halusi erota, ja se sai raivon valtaan.
"Jos minä en saa häntä, kukaan muukaan ei saa."
Pyysin poliisilta, että Tammya tutkittaisiin,
mutta meille ei kerrottu tutkinnasta tai siinä selvinneistä asioista.
LOKAKUUN 5. PÄIVÄ 2018 - NELJÄ PÄIVÄÄ DAVIDIN JÄÄNTEIDEN LÖYTYMISEN JÄLKEEN
Veljenpojallani oli jalkapallopeli vähän sen jälkeen, kun kuulimme Davidista.
Päävalmentaja kysyi, tarvitsenko vapaata jalkapallosta.
Sanoin, etten tarvitse. "En hylkää pelaamista.
Isäni ei olisi halunnut, että teen niin."
Peli-ilta oli mahtava.
Kaikki osoittivat rakkautensa.
Perheeni ja ystäväni istuivat vierekkäin katsomossa.
Tuntui, että katsomossa oli vain perhettäni.
Isäni opetti minulle,
että kaikesta huolimatta pitää jatkaa.
Sanoin itselleni ennen peliä, että pelaan tämän ottelun hänelle.
Tämä kuulostaa hullulta, mutta minä en pelannut silloin.
Tuntui, että hän pelasi kauttani ja teki juttuja,
joihin en tiennyt pystyväni.
RAKASTAN SINUA, ISÄ
DJ:N JOUKKUE VOITTI OTTELUN 64 - 0
Isäni soitti minulle DJ:n pelin aikana.
Hän sanoi: "Kuule. Minun pitää kertoa jotain. Hänet saatiin kiinni."
Kysyin, kenet saatiin kiinni.
"Tammy on pidätetty."
Tieto Tammyn pidätyksestä nostatti kaikkien mielialoja.
Se toi iloa.
Emme olleet uskoa korviamme. "Tammy jäi kiinni! Saimme oikeutta."
Kaikki olivat kyyneleet silmissä ilosta.
Tammy vapautettiin paria päivää myöhemmin.
Perjantaina pidätetty henkilö on vapautettu.
Melvindalen poliisi vahvisti tiedon myöhään tänä iltana. Tutkinta jatkuu yhä.
Tammy Williams tuotiin poliisiasemalle, ja häntä kuulusteltiin.
Hänet vapautettiin odotellessamme lisätietoja.
En voi kertoa ihan kaikkea,
koska en halua vaikeuttaa tutkintaa.
Todisteet eivät riittäneet pidätyksen jatkamiseen eivätkä syytteeseen.
Hänen vapauttamisensa oli minulle todellinen järkytys.
Pidätyksen maksimiaika on 72 tuntia.
Loput jäänteet piti löytää kuolinsyyn varmistamiseksi.
LOKAKUUN 10. PÄIVÄ 2018 KAKSI PÄIVÄÄ TAMMYN VAPAUTTAMISEN JÄLKEEN
Uusi käänne melvindalelaisen isän murhatapauksessa.
Valtatieltä 75 on löydetty lisää hänen jäänteitään.
Uusi ruumiinosa löytyi saman valtatie 75:n varrelta -
kuin ensimmäinenkin.
Toinen ruumiinosa lähetettiin sen jälkeen meille.
Se oli mustassa kangaskassissa, jossa oli punaisia raitoja.
Kassissa oli ihmisen pää.
Se oli kahvoistaan solmittujen roskapussien sisällä.
Yksi roskapusseista oli solmittu hänen leukansa alle.
LOKAKUUN 16. PÄIVÄ 2018 - KAHDEKSAN PÄIVÄÄ TAMMYN VAPAUTUMISEN JÄLKEEN
Sitten tuli kolmas puhelu. Loput jäänteet oli löydetty -
pienessä matkalaukussa. Laukussa oli isoja värikkäitä kukkia,
ja sen sisällä oli päiväpeitto.
Päiväpeiton sisällä olivat kolmannet jäänteet.
Ylävartalo, kaksi käsivartta ja kättä sekä kaikki sormet.
Nyt koko ruumiin sai koottua.
Davidilla oli ampumahaava tässä,
korvalehden takana lähellä pään takaosaa.
Luoti oli kulkenut tähän suuntaan.
Ulostulohaava oli päälaessa. Yksi ainoa ampumahaava.
Häntä oli ammuttu hyvin läheltä. Piippu oli lähes kiinni ihossa.
Kuolinsyy oli selvinnyt.
VAMMAN SYNTYMISTAPA: HYÖKKÄÄJÄ ON AMPUNUT
Puolustautumisesta tai kamppailemisesta ei näkynyt merkkejä.
Ruumiissa ei ollut mitään muita vammoja.
Pitkä 85-kiloinen mieskö ei pannut vastaan? Eikö hän nähnyt asetta?
Nukkuiko hän?
Oliko hänet lamautettu jollain tavalla? En tiedä.
DOKSYLAMIINI 1,2 MG/L
Mielenkiintoista kyllä Davidin veressä oli antihistamiinia.
Se unettaa. Uskon, että hänen kuolemansa oli nopea.
Uskon tapahtumien edenneen näin. Veljeni meni nukkumaan.
Tammylla oli avain veljeni asuntoon.
Tammy meni sisään veljeni asuntoon -
ja ampui häntä päähän.
Davidin puhelimesta lähetettiin tekstiviestejä,
joiden uskoteltiin olevan häneltä, mutta oikeasti Tammy lähetti ne.
Oletin alkuun, että tekstiviestit olivat Davidilta.
Minulla ei ollut syytä uskoa muuta.
Mutta kun luin viestit uudestaan ajatuksen kanssa,
niiden sanavalinnat eivät kuulostaneet häneltä.
Davidin kuoltua -
teosta vastannut henkilö oli valtavan ongelman edessä.
"Miten hävitän 85-kiloisen ja 193-senttisen miehen ruumiin?
En saa kannettua häntä portaita alas."
Ruumin alaosa painoi yksinään 33 kiloa.
Tässä tapauksessa ruumis ehkä paloiteltiin siirtämisen helpottamiseksi.
Paloittelukohdissa oli viiltoja. Jäljet eivät olleet sahasta.
Ne oli mielestäni aiheuttanut -
ihan tavallinen keittiöveitsi.
Mutta homma on vienyt aikaa.
Ruumista ei voi paloitella kolmeen osaan -
sellaisella työvälineellä kovin nopeasti.
Tammy pystyi ampumaan poikaystäväänsä päähän,
paloittelemaan ruumiin,
ostamaan kaiken, mistä jäänteet löydettiin,
kuljettamaan ne eri paikkoihin valtatien 75 varrella -
ja käymään normaalisti töissä loppuviikon. Se kielii psykopaatista.
Odotimme tietoa, että Tammy on pidätetty.
Muistotilaisuus pidettiin 27. lokakuuta.
Kiitospäivä ja joulu tulivat ja menivät.
Saimme vasta tammikuussa 2019 kuulla,
että Tammy oli paennut Michiganista jo lokakuussa 2018.
Williams on ollut pakosalla lokakuusta asti.
...Tamera Renee Williams, joka poliisin mukaan tappoi ja paloitteli miesystävänsä.
Jos kuulet tämän, Tamera, antaudu. Et voi jatkaa pakomatkaa.
Takaa-ajoon osallistuu jopa liittovaltion seriffi.
Liittovaltion seriffi otetaan mukaan,
kun vakaviin ja julmiin rikoksiin syyllistyneet ovat yleensä karkuteillä.
Etsimme heidät vastaamaan teostaan.
PIDÄTYSMÄÄRÄYS ANNETTU
Tämä tapaus oli äärimmäisen brutaali. Uhri löydettiin monessa osassa.
Moisen tekemiseen vaaditaan tietynlainen ihminen.
Murha oli laskelmoitu ja suunniteltu. Se oli tarkkaan harkittu.
Syytekohdat ovat murha, ruumiin paloittelu, todisteiden peukalointi -
ja laittoman tuliaseen hallussapito. Kyseessä on vaarallinen nainen.
Murha-asetta ei ole löytynyt, eli hän on ilmeisesti aseistautunut ja vaarallinen.
Sain tutkinnan aikana aika paljon selville Tammy Williamsista.
Hänet nähtiin 16. lokakuuta 2018 Michiganin Ann Arborissa.
Korttitietojen mukaan hän nosti pari kertaa käteistä pankkiautomaatista -
ja söi illallista. Hän näkyy myös ravintolan valvontakamerassa.
Aterian jälkeen hän istui ravintolassa jonkin aikaa ja joi muutaman paukun.
Ravintolasta lähdettyään hän meni riksan kyytiin.
Riksa vei hänet hotellille.
Herättyään 17. lokakuuta hän meni Ann Arborin rautatieasemalle.
Hän matkusti Amtrakin junalla Ann Arborista Chicagoon.
Sieltä hän matkusti New Yorkiin,
missä hän kirjautui Neptune Hoteliin.
Tässä vaiheessa kukaan ei etsinyt Tammya.
Hän kirjautui hotelliin omalla ajokortillaan, vietti siellä yön -
ja heräsi seuraavana aamuna 18. lokakuuta.
Hän tallentui valvontakameraan hotellista lähtiessään.
Sen jälkeen häntä ei ole nähty.
ETSINTÄKUULUTETTU MURHASTA
Tammy Williams on noin 165-senttinen nainen, joka painaa 80 - 90 kiloa.
Hän on 42-vuotias.
Tammy oli Facebookissa ja Instagramissa aina mestarinaamioituja.
Hänen tukkansa saattoi olla pitkä tai lyhyt, vaalea tai ruskea.
Tammylla saattoi olla lyhyet letit tai peruukki.
Kaikkia kuvia yhdistävä asia on valtava ruusutatuointi vasemmassa olkavarressa.
Se peittää käytännössä koko olkavarren. Tuo ruusukimppu erottuu varmasti.
Sellaista tuntomerkkiä on peiteltynä tai poistettunakin vaikea olla huomaamatta.
Jos kuitenkin oletetaan, että se on peitetty uudella tatuoinnilla,
jossain on tatuointitaiteilija, joka on peittänyt kyseiset ruusut.
Jos Tammy on töissä, hän on voinut varata juuri sinulle matkan matkatoimistossa.
Hän on voinut ottaa juuri sinulta verinäytteen sairaalassa.
Ei hän ainakaan verta pelkää.
En ole hetkeen jututtanut hänen perhettään,
mutta joka kerta vastaukset ovat olleet: "En tiedä. En ole jutellut hänelle."
En usko sitä.
Joku auttaa häntä taloudellisesti -
ja tarjoaa hänelle majapaikan.
Hän ei ole vain kadonnut.
Olen kuulustellut montaa eri ihmistä, ja jokainen on sanonut,
että Tammy on sitä tyyppiä, joka tarvitsee miehen elämäänsä.
Ajatus on pelottava.
Se nainen on yhä vapaana syyllistyttyään tällaiseen rikokseen.
Hän voi satuttaa jotakuta muuta.
Olen miettinyt monta kertaa sitä, jos olisin sinä sunnuntaina mennyt makkariin.
Olisi ehkä pitänyt mennä,
mutta menemättä jättäminen saattoi olla hyvä idea.
Jokin minussa sanoi, ettei sinne kannata mennä.
Jotain olisi luultavasti tapahtunut, jos olisin mennyt makkariin.
Kaikki liikenevät resurssit ovat käytössä tässä maailmanlaajuisessa takaa-ajossa.
Tammylla saattaa olla uusi mies, joka on ehkä vaarassa.
Nuoren isän perhe rukoilee yhä, että Tamara löytyisi vastaamaan syytteisiin.
Moni puhui pojastani Davidista hänen hautajaisissaan.
Se oli koskettavaa.
Joskus elämä on täynnä onnea ja joskus silkkaa paskaa.
Toden totta.
Kaikki puhuivat siitä, mistä tunsivat Davidin,
kertoivat vaimolleni Marielle ja minulle surunvalittelunsa -
sekä halasivat meitä.
Marie...
Hän luonnollisesti itki toimituksen ajan. Tunsin oloni avuttomaksi,
kun yritin lohduttaa häntä.
Tammy ei tappanut vain veljeäni. Hän tappoi myös äitini.
Äidillämme diagnosoitiin syöpä -
kuusi päivää ennen kuin Tammy murhasi Davidin.
Hän oli niin murtunut murhan jälkeen,
että lakkasi käymästä syöpähoidoissa. Sitten hän menehtyi.
Yhtäkään päivää -
ei kulu, ettenkö ajattelisi Davidia.
Katson DJ:tä.
Alan miettiä kaikkea, mitä hän on saavuttanut ja tehnyt,
ja mietin, että hänen isänsä olisi todella ylpeä, jos olisi yhä täällä.
Aloitan Eastern Michigan Universityssa.
Pelaan jalkapalloa, ja pääaineeni on liikkeenjohto.
Pyöritän isäni vaatefirmaa.
Pärjään ihan hyvin,
mutta joskus pääni valtaavat ajatukset, jotka ovat melkein murtaa minut.
"Minulla ei ole enää isää."
Jos saisin puhua isäni kanssa nyt, kysyisin, onko hän ylpeä saavutuksistani.
Kertoisin ehdottomasti, että rakastan ja kaipaan häntä.
David jätti jälkeensä mustan aukon,
jota kukaan tai mikään ei pysty täyttämään.
Toisen ihmisen tuomaa valoa ei tajua ennen sen sammumista.
Tämä on ollut synkkää.
Kaipaan vitsejä ja naurua.
Kaipaan juttelua ja riitelyä.
Kaipaan häntä. Ihan kaikkea hänessä.
Uskon, että joku näkee vielä jossain Tammyn ja että tämä jää kiinni.
Se ei tuo Davidia takaisin,
mutta ainakin hän voi sen jälkeen levätä rauhassa.
TAMERA "TAMMY" RENEE WILLIAMSIN VANGITSEMISEEN JOHTAVAT VINKIT -
PALKITAAN 10 000 DOLLARILLA.
KERRO TIETOSI NUMEROSSA 1-877-WANTED-2 TAI OSOITTEESSA UNSOLVED.COM
TULOSSA:
Olen Buffalo Jim, ja perjantai-ilta on jälleen koittanut.
Joku hankkiutui Buffalosta eroon.
Tästä huoneesta isäni löydettiin kuolleena.
Hänet saatettiin haavoittuvaan tilaan.
Tilanne oli lavastettu.
Mitä vain voi tapahtua.
Uskotteko isojalkaan tai lentäviin lautasiin?
Olin äimänä.
Hei, Josh.
He väittivät: "Josh nousi ylös, lähti vessaan eikä palannut enää takaisin."
Ei siinä ole järkeä. Tässä on jotain muutakin.
Joshilla oli salaisuuksia siinä missä muillakin.
Toivon, että nuo salaisuudet tietävä puhuisi.
Tekstitys: Miia Mattila